b"\n_START_ARTICLE_\nAl Bayda (maakunta)\n_START_PARAGRAPH_\nAl Baydan maakunta (my\xc3\xb6s Beidan maakunta; arab. \xd8\xa7\xd9\x84\xd8\xa8\xd9\x8a\xd8\xb6\xd8\xa7\xd8\xa1\xe2\x80\x8e , Al Bai\xe1\xb8\x8d\xc4\x81') on Jemenin maakunta maan keskiosassa. Sen pinta-ala on noin 9\xc2\xa0300 neli\xc3\xb6kilometri\xc3\xa4 ja sen asukasluku noin 715\xc2\xa0000. Maakunnan hallinnollinen keskus on Al-Bayda._NEWLINE_Maakunta on perustettu vuonna 1973 jakamalla Ridan maakunta Al Baydaksi ja Dhamariksi. Al Bayda jakautuu 20 piirikuntaan._NEWLINE_Maakunnan luontoa hallitsee vuoristot, joiden v\xc3\xa4leiss\xc3\xa4 olevissa laaksoissa voi viljell\xc3\xa4 maata. Al Baydan l\xc3\xa4nsiosassa on laaja kuiva yl\xc3\xa4nk\xc3\xb6alue. Maakunnassa on laajoja heimoalueita, joissa maan keskushallinnolla on hyvin v\xc3\xa4h\xc3\xa4n vaikutusvaltaa."